SPA วิ่ง 3% นิวไฮรอบ 1 ปี 5 เดือน โบรกฯแนะ”ซื้อ”เป้า 19.50 บ.มองกำไรปี 63-64 ทุบสถิติใหม่
SPA วิ่ง 3% นิวไฮรอบ 1 ปี 5 เดือน โบรกฯแนะ"ซื้อ"เป้า 19.50 บ.มองกำไรปี 63-64 ทุบสถิติใหม่ 
SPA วิ่ง 3% นิวไฮรอบ 1 ปี 5 เดือน โบรกฯแนะ"ซื้อ"เป้า 19.50 บ.มองกำไรปี 63-64 ทุบสถิติใหม่
27 พ.ย. 2562

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 15.00 น. อยู่ที่ระดับ 16.20 บาท บวก 0.50 บาท หรือ 3.18% สูงสุดที่ระดับ 16.40 บาท ต่ำสุดที่ระดับ 15.70 บาท ด้วยมูลค่าการซื้อขาย 44.26 ล้านบาท

ทั้งนี้ ราคาหุ้น SPA ปรับตัวขึ้นทำจุดสูงสุด (นิวไฮ) อีกครั้งในรอบ 1 ปี 5 เดือน นับตั้งแต่ราคาหุ้นปิดที่ระดับ 16.20 บาท เมื่อวันที่ 15 มิ.ย.61
ด้านนักวิเคราะห์ บล.ดีบีเอสฯ กำหนดคำแนะนำ “ซื้อ” ด้วยราคาเป้าหมาย 19.50 บาทต่อหุ้น โดยมองว่าในช่วง 2 ปีข้างหน้าคือปี 63 และ 64 จะได้เวลาเก็บเกี่ยวจากการลงทุนในช่วง 2-3 ปีที่ผ่านมา ยังผลให้มีอัตราการเติบโตกำไรที่สูง คาดว่าจะทำกำไรเป็นสถิติสูงสุดใหม่ อัตราการเติบโต CAGR เฉลี่ยสูงเป็น 23% สำหรับปี 63 เติบโต 23% และปี 64 เป็น 22% เทียบกับช่วงเดียวกันของปีก่อน
สำหรับแรงผลักดันการเติบโตมาจาก การขยายสาขาต่อเนื่องทั้งไทยและต่างประเทศ เพิ่มอัตราการเติบโตจากสาขาเดิม (SSSG) กระจายความเสี่ยงไปยังห้างสรรพสินค้าในรูปแบบใหม่ๆ และพยายามเพิ่มอัตรากำไร
อย่างไรก็ดี SPA ถือเป็นผู้นำธุรกิจด้านการให้บริการนวดและสปาเพื่อสุขภาพ (Wellness) ซึ่งปัจจุบันได้รับความนิยมสูง และจะมีโมเมนตัมที่ดีต่อเนื่องไปในอนาคตอีกหลายปีข้างหน้า แบรนด์ได้รับการยอมรับสูงคือ Let’s Relax และจะเป็นแบรนด์ที่จะใช้รุกตลาดต่อไป
อีกทั้งยังเป็นรายแรกๆ ที่ได้รับประโยชน์โดยตรงจากการที่ไทยเป็นเมืองท่องเที่ยวและมีการเติบโตดี ทั้งนี้บริษัทมีสัดส่วนรายได้ถึง 75% ที่อิงตามการท่องเที่ยว ขณะที่การเติบโตของจำนวนนักท่องเที่ยวต่างประเทศที่มาไทย มีการเติบโตดีจนไปถึงระยะยาว